โคราชติดเชื้อ โควิด-19 เพิ่ม 1 ราย วัย 57 ปี จากกลุ่มสนามมวยลุมพินี
โคราชติดเชื้อโควิด-19 เพิ่มอีก 1 ราย เป็นนักการเมืองท้องถิ่น จากกลุ่มสนามมวยลุมพินี รวมยอดผู้ป่วยเป็น 3 รายภายหลังศูนย์บัญชาการเหตุการณ์ตอบโต้โรคติดเชื้อไวรัสโคโรนา 2019 หรือ โควิด-19 จ.นครราชสีมา ได้แถลงยืนยันพบ หญิงสาว 2 รายในพื้นที่ เป็นหญิงวัย 22 ปี และ 30 ปี ติดเชื้อไวรัสโควิด-19 และขณะนี้รักษาตัวอยู่ที่โรงพยาบาลมหาราชนครราชสีมา ตามที่เสนอข่าวไปแล้วนั้นล่าสุดเวลา 11.00 น. วันที่ 19 มีนาคม 2563 ที่ห้องประชุมนางสาวบุญเหลือ ชั้น 2 ศาลากลางจังหวัดนครราชสีมา นายวิเชียร จันทรโณทัย ผู้ว่าราชการจังหวัดนครราชสีมา ประธานคณะกรรมการโรคติดต่อจังหวัดนครราชสีมา พร้อมด้วยนายแพทย์ นรินทร์รัชต์ พิชญคามินทร์ นายแพทย์สาธารณสุขจังหวัด รองผู้ว่าราชการจังหวัดนครราชสีมา ผู้อำนวยการโรงพยาบาลมหาราชนครราชสีมา ร่วมกันแถลงข่าวและมีการออกประกาศคำสั่งปิดให้บริการสถานบันเทิง และสถานบริการในพื้นที่ เป็นระยะเวลา 14 วันมีผลตั้งแต่วันนี้เป็นต้นไปจนถึงวันที่ 1 เมษายน 2563 เพื่อควบคุมสถานการณ์ไวรัสโควิด-19 และยอดสะสมจากการคัดกรองจำนวน 32096 ราย มีผู้ป่วยเข้าเกณฑ์ตรวจหาเชื้อ จำนวน 221 ราย แยกเป็น ผู้ป่วยยืนยันโรค COVID-19 จำนวน 2 รายโดยเมื่อเช้ามีการยืนยันเพิ่มอีก 1 ราย เป็นกลุ่มที่ไปอยู่ที่สนามมวยลุมพินี อายุ 57 ปี เป็นนักการเมืองท้องถิ่น ใน อ.พิมายฯ โดยมีผู้ใกล้ชิดไปสัมผัสเป็นกลุ่มเสี่ยง จำนวน 26 คน โดยในจำนวนนี้มีกลุ่มเสี่ยงสูงที่จะติดเชื้อ ประมาณ 10 ราย ซึ่งขณะนี้กักตัวเป็นเวลา 14 วัน โดยผู้ป่วยรายนี้มีอาการเมื่อวันที่ 12 มี.ค. ที่ผ่านมา แล้วส่งตัวมายังโรงพยาบาลมหาราช เมื่อวันที่ 16 มี.ค.63 ซึ่งอาการทั่วไปอยู่ในเกณฑ์ดีรวมเป็น ณ วันนี้มีผู้ติดเชื้อแล้ว จำนวน 3 ราย ไม่พบเชื้อ จำนวน 207 ราย นอนโรงพยาบาล รอผลตรวจทางห้องปฏิบัติการ จำนวน 11 ราย และในจำนวน 221 ราย กลับบ้านไปแล้ว 205 ราย / รวมรักษาอยู่โรงพยาบาล 16 ราย / ส่งต่อ 1 ราย.
โคราชติดเชื้อโควิด-19 เพิ่มอีก 1 ราย เป็นนักการเมืองท้องถิ่น จากกลุ่มสนามมวยลุมพินี รวมยอดผู้ป่วยเป็น 3 ราย 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,กระทรวงสาธารณสุข,โคราช,ข่าวทั่วไป